**LUMEN Week: Otvorenje najvećeg studentskog natjecanja**

U novoj godini [**eSTUDENT**](https://www.estudent.hr/) donosi ti najveće studentsko natjecanje koje objedinjuje široki raspon atraktivnih područja – [**LUMEN**](https://www.facebook.com/LUMEN.eSTUDENT/). Predstavljanje partnera održat će se tijekom **LUMEN Weeka** na **panel raspravama** **od** **12. do 15. siječnja 2021.** godine. Paneli će se održavati putem Zoom platforme, a gledatelji će se moći prijaviti putem [**forme**](https://form.jotform.com/210024714001029). Također, panel rasprave prenosit će se uživo putem službenih LUMEN Facebook stranica: [**Business**](https://www.facebook.com/Business.LUMEN/), [**Data Science**](https://www.facebook.com/Datascience.LUMEN/), [**Development**](https://www.facebook.com/Development.LUMEN/) i [**Engineering**](https://www.facebook.com/Engineering.LUMEN/).

***Natjecanje u novom svjetlu***

Prošle godine u eSTUDENTu došlo je do rebrandinga te su natjecanja dobila novi naziv, vizualni identitet i koncept koje se sastoji od **četiri područja**. Tako je [**LUMEN Business**](https://www.estudent.hr/projekti/lumen-business) naslijedio **Case Study Competition**, natjecanje u rješavanju poslovnih slučajeva koje zadaju ovogodišnji partneri. Pomoću umjetne inteligencije, statističkih metoda i strojnog učenja studenti na [**LUMEN Data Scienceu**](https://www.estudent.hr/projekti/lumen-data-science), koji je zamijenio natjecanje **Mozgalo**, mogu poboljšati svoja znanja predikcije, analitičkog razmišljanja, matematike i računalnih znanosti. Prijašnje natjecanje **App Start Contest** preimenovano je u [**LUMEN Development**](https://www.estudent.hr/projekti/lumen-development) čiji je cilj izraditi inovativne web i mobilne aplikacije s kojima se studenti mogu istaknuti na tržištu rada. Umjesto **Elektroboja** platformu je upotpunio [**LUMEN Engineering**](https://www.estudent.hr/projekti/lumen-engineering), natjecanje u izradi jedinstvenih rješenja iz područja elektrotehnike i računarstva. Svako područje individualno je natjecanje na LUMEN platformi u kojima studenti rade u timovima.

***Što te očekuje na otvorenju?***

Svaki partner imat će priliku predstaviti svoje poduzeće i sudjelovati u raspravama koje se dotiču brojnih tema poput: prosječni radni dan u poduzeću, suradnja sa studentima, prilagodbe u COVID-19 pandemiji, komentiranje ovogodišnjih slučajeva koje će kasnije poduzeće predstaviti i slično. Osim panela održat će se i **Q&A** u kojem studenti mogu postaviti pitanja poduzećima te **interaktivni kviz** u kojem možeš osvojiti razne **nagrade**. Prijaviti se mogu svi studenti s visokih učilišta i sveučilišta, neovisno o predznanju i usmjerenju.

***Bright minds, bright ideas***

Kako bi studenti postigli svoj puni potencijal, tijekom natjecanja održavat će se razne zajedničke **radionice i predavanja te pojedinačne konzultacije s mentorima**. Osim novih poznanstva i korisnog iskustva, studenti mogu osvojiti i **novčane nagrade**. Kroz rješavanje slučajeva postaju kvalitetniji i kompetentniji kandidati budućim poslodavcima te im se otvara mogućnost za razne nenovčane prilike poput prakse i pripravništva. Predajom rješenja studenti dobivaju certifikat kao potvrdu sudjelovanja na natjecanju, a finalisti potvrdu o prolasku u finale.

**Prijave** za **LUMEN Development i LUMEN Engineering** kreću od sljedećeg tjedna **12. i 13. siječnja** , a **LUMEN Data Science** i **LUMEN Business** u **ožujku 2021**.

[**Prijavi se**](https://form.jotform.com/210024714001029) te poslušaj što vodeća poduzeća imaju za reći o aktualnim temama svakog područja iz prve ruke. Pridruži nam se u ovogodišnjoj LUMEN avanturi!

Za više informacija prati našu [**internetsku stranicu**](https://www.estudent.hr/) i službenu [**LUMEN Facebook stranicu**](https://www.facebook.com/events/679225952757296).